# Swiss Caselaw Document

**Case Identifier:** f5c93532-cc4c-5868-aaea-3bb2aec62f94
**Source:** Graubünden (GR)
**Court Level:** cantonal
**Decision Date:** 
**Language:** it
**Title:** Graubünden Verwaltungsgericht Praxis des Verwaltungsgerichts (PVG) 00.00.0000 PVG 2011 16
**Docket/Reference:** 
**URL:** https://entscheidsuche.ch/docs/GR_Gerichte/GR_VG_006_PVG-2011-16_0000-00-00.pdf

## Full Text

Gebühren und Abgaben 9
Taxas e contribuziuns 
Tasse e contributi

Taxas da diever periodicas. Calculaziun tenor la valur d’as- 
sicuranza dals edifizis. Princip dal chaschunader per il die- ver 
dals indrizs per auas persas e serenera.
– Ina regulaziun, la quala sa basa per taxas periodicas 

exclusivamain u primarmain sin la valur d’assicuranza 
dals edifizis, cuntrafa al princip dal chaschunader tenor art. 
60a LPA (consid. 2d).

– Tar taxas periodicas per la dismessa d’auas persas sto 
l’autezza da la taxa depender da la quantitad da las 
auas persas (consid. 2.a, b).

– Scadenza dal termin d’adattaziun da tschintg onns te- nor 
art. 44 LCPA l’onn 2002 (consid. 2c, d).

Periodische Benutzungsgebühren. Berechnung nach dem 
Gebäudeversicherungswert. Verursacherprinzip bei der 
Benutzung von Abwasser- und Kläranlagen.
– Eine Regelung, welche bei periodischen Gebühren 

ausschliesslich oder primär auf den Gebäudeversiche- 
rungswert abstellt, verstösst gegen das Verursacher- 
prinzip gemäss Art. 60a GschG (E.2d).

– Bei periodischen Abwasserentsorgungsgebühren muss die 
Abgabenhöhe eine Abhängigkeit zur Abwasser- menge 
aufweisen (E.2a, b).

– Ablauf der fünfjährigen Anpassungsfrist gemäss Art. 44 
KGschG im Jahr 2002 (E.2c, d).

Tasse di consumo periodiche. Calcolo secondo il valore 
dell’assicurazione fabbricati. Principio di causalità per 
l’utilizzazione della canalizzazione e dell’impianto di 
depurazione.
– Una regola che per la determinazione delle tasse perio- 

diche si basa unicamente o comunque essenzialmente sul 
valore dell’assicurazione fabbricati viola il principio di 
causalità giusta l’art. 60a LPAc (cons. 2d).

– Per le tasse di consumo periodiche per l’eliminazione 
delle acque l’importo della tassa deve essere in rela-

107

16

9/16 Gebühren und Abgaben PVG 2011

zione alla quantità di acqua di scarico prodotta (cons. 2a, 
b).

– Scadenza del termine di cinque anni nel 2002 per l’ade- 
guamento giusta l’art. 44 LCPAc (cons. 2c, d).

Consideraziuns:
2. a) Dapi il 1. da november 1997 è il princip dal chaschu- 

nader fixà en la lescha federala davart la protecziun da las auas 
(LPA; CS 814.20, art. 3a). Tenor art. 60a da la LPA procuran ils 
chantuns ch’ils custs per construcziun, administraziun, mante- 
gniment, sanaziun e remplazzament dals indrizs d’auas persas 
che servan ad intents publics vegnian adossads als chaschun- 
aders tras taxas u autras contribuziuns. La fixaziun da las taxas 
resguarda surtut: tenor lit. a la qualitad e la quantitad da las auas 
persas producidas. Tenor la giurisdicziun ston taxas da diever pe- 
riodicas star en relaziun cun la quantitad da l’aua persa produ- 
cida. Quai vala en princip era per taxas da colliaziun unicas (sen- 
tenzia dal Tribunal federal 2P.343/2005 dals 24 da matg 2005). La 
lescha chantunala davart la protecziun da las auas (LCPA; DG 
815.100; en vigur dapi il 1. d’october 1997) ha fixà questa direc- 
tiva da la Confederaziun en art. 21 e 22 e surdà a las vischnancas 
l’incumbensa d’incassar taxas. Tenor art. 44 èn ils decrets com- 
munals d’adattar a las novas prescripziuns entaifer tschintg onns 
suenter l’entrada en vigur da la LCPA, damai fin l’october 2002.

b) Tenor art. 18 da la lescha davart contribuziuns e taxas 
da diever per aquaducts, chanalisaziun e serenera da la 
vischnanca da X. (approvaziun 1987/1990) vegn la taxa per il die- 
ver da la chanalisaziun e da la serenera fixada a basa da la nova 
valur da la valitaziun da l’assicuranza d’edifizis. Il cussegl da 
vischnanca fixescha ils detagls en in regulativ spezial. Art. 2 dal 
regulativ da taxas per il diever ed il mantegniment da la chanali- 
saziun e da la serenera prevesa che la taxa annuala vegnia fixada 
en promils, sin fundament da la nova valur da l’assicuranza 
d’edifizis (approvaziun 1987).

c) La Dretgira administrativa dal Grischun è gia s’expri- 
mida areguard la vischnanca da X. en duas sentenzias davart 
quest tema. En la sentenzia 318/96 ha ella snegà ina violaziun dal 
princip dal chaschunader. Questa sentenzia pertutga però il temp 
avant l’entrada en vigur da la lescha davart la protecziun da las 
auas dal 1997 e perquai na pon ins betg far diever da quella per 
decider davart la chaussa preschenta. En la PDA 1998 nr. 47 fixe- 
scha la Dretgira administrativa ch’il princip dal chaschunader sto

108

9/16 Gebühren und Abgaben PVG 2011

vegnir respectà pir suenter il termin d’adattaziun da tschintg onns 
tenor art. 44 da la lescha chantunala davart la protecziun da las 
auas (LCPA). La sentenzia pertutga dentant la situaziun avant la 
scadenza dal termin transitoric da tschintg onns. En il cas pre- 
schent è, cuntrari a la sentenzia da quella giada, il termin transi- 
toric da tschintg onns da la lescha davart la protecziun da las auas 
scadì dapi l’atun 2002. Per la chaussa en dumonda vala e sto per- 
quai vegnir resguardà il princip dal chaschunader – era sche la 
vischnanca da X. n’ha anc adina betg stgaffì ina regulaziun com- 
munala che correspunda al dretg surordinà (VGU A 02 56/60/64,  
A 03 114).

d) La lescha na pretenda betg che taxas periodicas per la 
dismessa d’auas persas vegnian calculadas unicamain en pro- 
porziun cun la quantitad producida effectivamain; tuttina ston las 
taxas da diever e la dimensiun dal diever da l’indriz da dismessa 
star en ina tscherta relaziun. L’autezza da la taxa sto depender da 
la quantitad da las auas persas, quai che n’excluda però betg ina 
schematisaziun da quest factur (A 03 114, DTF 129 I 290 cons. 3.2
p. 296 s., DTF 128 I 46 cons. 5b/bb p. 55 s., sentenzia dal Tribunal 
federal 2P.343/2005 dals 24 da matg 2006). Taxas periodicas per 
auas persas che sa drizzan exclusivamain tenor la valur d’assicu- 
ranza dals edifizis d’in bain immobigliar considerescha il Tribunal 
federal sco betg cumpatiblas cun art. 60a LCPA (sentenzia dal Tri- 
bunal federal 2P.262/2005 dals 9 da favrer 2006, DTF 128 I 46). Ina 
regulaziun sco quai ch’ella vegn applitgada da la vischnanca da 
X., la quala sa basa per taxas periodicas exclusivamain u primar- 
main sin la valur d’assicuranza dals edifizis, cuntrafa damai al 
princip dal chaschunader. Per la valitaziun da la taxa sto vegnir 
calculà il diever effectiv dals indrizs per auas persas/serenera. La 
vischnanca da X. avess stuì crear in tal regulativ dapi l’atun 2002. 
Sin fundament da la clera reglamentaziun legala na po la Dretgira 
administrativa betg fixar in ulteriur termin per crear in tal regula- 
tiv. Ultra da quai n’accelerass in nov termin era strusch la proce- 
dura entaifer la vischnanca. La vischnanca da X. sa gia sin 
fundament da la reglamentaziun legala ch’ella sto elavurar ina re- 
glamentaziun che resguarda il princip dal chaschunader. L’annul- 
laziun dals quints da taxas contestads en il cas preschent duess 
esser ina motivaziun suffizienta. Igl è perquai d’approvar il recurs 
e d’annullar ils quints da taxas contestads.
A 10 44/45 Sentenzia dal 1. da favrer 2011

109